
Ministru kabineta rīkojums Nr. 613
Rīgā 2025. gada 23. septembrī (prot. Nr. 39 30. §)
Grozījums Ministru kabineta 2020. gada 4. novembra rīkojumā Nr. 652 "Par ilgtermiņa saistībām Kultūras ministrijai nekustamā īpašuma Doma laukumā 6, Rīgā, nomas maksas izdevumu segšanai"
· Izdarīt Ministru kabineta 2020. gada 4. novembra rīkojumā Nr. 652 "Par ilgtermiņa saistībām Kultūras ministrijai nekustamā īpašuma Doma laukumā 6, Rīgā, nomas maksas izdevumu segšanai" (Latvijas Vēstnesis, 2020, 216. nr.; 2022, 97. nr.) šādu grozījumu:
· 1. Izteikt 1. punktu šādā redakcijā:
· "1. Noteikt Kultūras ministrijai ilgtermiņa saistības nekustamā īpašuma (nekustamā īpašuma kadastra Nr. 0100 008 0034) sastāvā esošās būves – administratīvās ēkas (būves kadastra apzīmējums 0100 008 0034 001) – Doma laukumā 6, Rīgā, nomas maksas izdevumu segšanai valsts akciju sabiedrībai "Valsts nekustamie īpašumi" 2022. gadā 1 718 853 euro apmērā, 2023. gadā 2 218 853 euro apmērā, 2024. gadā 2 235 250 euro apmērā, no 2025. gada līdz 2030. gadam katru gadu 2 142 754 euro apmērā, bet 2031. gadā (nomas maksa līdz 2031. gada 23. maijam (ieskaitot)) 892 814 euro apmērā. Nekustamā īpašuma (nekustamā īpašuma kadastra Nr. 0100 008 0034) sastāvā esošās būves – administratīvās ēkas (būves kadastra apzīmējums 0100 008 0034 001) – Doma laukumā 6, Rīgā, nomas maksas un apsaimniekošanas izdevumu segšanai paredzēt finansējumu valsts akciju sabiedrībai "Valsts nekustamie īpašumi" no 2023. gada līdz 2030. gadam katru gadu 21 172 euro, bet 2031. gadā (nomas maksa līdz 2031. gada 23. maijam (ieskaitot)) 8822 euro."

